İbrahim əl-Dəsuqi
İbrahim əl-Dəsuqi (1255[…], Dəsuq, Kəfr əş-Şeyx mühafəzəsi[d] – 1296[…], Dəsuq, Kəfr əş-Şeyx mühafəzəsi[d]) – sufi, dəsuqiyyə təriqətinin banisi. Təsəvvüfdə Əbdülqadir Gilani, Rifai və Əhməd Bədavi ilə yanaşı dörd qütbdən biridir. Əbül-Eyneyn ləqəbi ilə tanınmışdır. Soy şəcərəsi Hüseyn ibn Əliyə gedib çatır. İlk təhsilini Dəsuqda almış, rifaiyyə, sührəvərdiyyə və şaziliyyə təriqətlərinin üzvü olmuşdur. I Baybars İbrahim əl-Dəsuqini Misirin şeyxülislamı təyin etmiş, dini fənləri tədris etməsi üçün zaviyə tikdirmişdi. Baybarsın vəfatından sonra D. müridlərinin təlim-tərbiyəsi ilə məşğul olmuşdur. İvrit, Qədim Misir və Suriya dillərini bilirdi. "Əl-cəvahir" və "Əl-Həqaiq" adlı əsərləri və bir neçə qəsidəsi dövrümüzədək gəlib çatmışdır. Məzarı ziyarətgahdır.